text: ২০১৯ বিপিএল মৌসুম, যা বিপিএল ৬ (স্পনসরশিপের কারণে টিভিএস দ্বারা পরিচালিত ইউসিবি বিপিএল ২০১৯ নামেও পরিচিত) হল বাংলাদেশের শীর্ষস্থানীয় পেশাদার টুয়েন্টি২০ ক্রিকেট ফ্র্যাঞ্চাইজি লীগ বাংলাদেশ প্রিমিয়ার লীগের ৬ষ্ঠ মৌসুম। এই প্রতিযোগিতাটি বাংলাদেশ ক্রিকেট বোর্ড (বিসিবি) কর্তৃক আয়োজিত হয়, যেখানে সাতটি শহর থেকে সাতটি দল অংশগ্রহণ করে।
  
  এই বিপিএল মৌসুমটি মূলত ২০১৮ সালের ১লা অক্টোবরে শুরু হয়ে ১৬ই নভেম্বর পর্যন্ত আয়োজনের জন্য নির্ধারণ করা হয়েছিল। তবে ২০১৮ সালের মে মাসে, বোর্ড কর্তৃক জানানো হয় যে, ২০১৮ সালের ডিসেম্বর মাসে, বাংলাদেশী সাধারণ নির্বাচন চলাকালীন সময়ে নিরাপত্তাজনিত উদ্বেগের কারণে এই মৌসুমটি ২০১৯ সালের জানুয়ারী মাসে আয়োজনের পরিকল্পনা করা হচ্ছে। ২০১৮ সালের জুলাই মাসে নিশ্চিত করা হয় যে, এই মৌসুমটি ২০১৯ সালের ৫ই জানুয়ারিতে শুরু হবে। টুর্নামেন্টের এই মৌসুমে, আম্পায়ার সিদ্ধান্ত পর্যালোচনা পদ্ধতি (ডিআরএস) প্রথমবারের মতো ব্যবহার করা হয়। এই প্রতিযোগিতায় প্রতিটি দলে ৪ জন করে বিদেশি খেলোয়াড় খেলে, যেখানে এর পূর্ববর্তী মৌসুমে ৫ জন করে বিদেশি খেলোয়াড় খেলত।
  
  ফাইনালে, ঢাকা ডাইনামাইটসকে ১৭ রানে পরাজিত করে কুমিল্লা ভিক্টোরিয়ানস দ্বিতীয় শিরোপা লাভ করে। ফাইনালে ১৪১ রান করে তামিম ইকবাল ম্যাচসেরার পুরস্কার পান। ৫৫৮ রান করে রাইলি রুশো টুর্নামেন্টের সর্বোচ্চ রান সংগ্রাহক হন। সাকিব আল হাসান ২২ উইকেট নিয়ে উইকেট শিকারে শীর্ষ হন এবং অলরাউন্ডিং নৈপুণ্যে তিনি টুর্নামেন্টের সেরা খেলোয়াড়ের পুরস্কারও লাভ করেন।
  
  দল
  ২০১৮ সালের ৩০শে সেপ্টেম্বর পর্যন্ত প্রত্যেক দল তাদের আইকন খেলোয়াড় এবং সংরক্ষিত খেলোয়াড়ের তালিকা ঘোষণা করে। ২০১৮ সালের ২৫শে অক্টোবর তারিখে, "খেলোয়াড় ড্রাফট" আয়োজনের কথা ছিল। তবে, বাংলাদেশ এবং জিম্বাবুয়ের ওডিআই সিরিজের তারিখের সাথে সাংঘর্ষিক হওয়ায় এই ড্রাফটটি ২৮শে অক্টোবরে স্থানান্তর করা হয়।
  
  আইকন খেলোয়াড় এবং সংরক্ষিত খেলোয়াড় বাদে বাকি খেলোয়াড়দের ২০১৮ সালের ২৮শে অক্টোবর তারিখে আয়োজিত "খেলোয়াড় ড্রাফট" থেকে নেওয়া হয়। সৌম্য সরকার এবং সাব্বির রহমানকে বাদ দিয়ে লিটন দাস এবং মুস্তাফিজুর রহমান তালিকায় নতুন সংযোজন করা হয়। প্রাথমিকভাবে বাংলাদেশ ক্রিকেট বোর্ড (বিসিবি) স্টিভ স্মিথকে এই টুর্নামেন্টে খেলতে নিষিদ্ধ করেছিল; তবে, বিসিবি তাদের এই সিদ্ধান্তটি বাতিল করে দেয়, যার ফলে স্মিথ এই প্রতিযোগিতায় অংশগ্রহণ করার সুযোগ পায়।
  
  মাঠ
  পূর্ববর্তী মৌসুমে, ঢাকার শের-ই-বাংলা জাতীয় ক্রিকেট স্টেডিয়ামে প্লেঅফ এবং চূড়ান্ত অনুষ্ঠানসহ সর্বমোট ৪৬টি ম্যাচ খেলা হয়েছিল। এই মৌসুমে ৩টি মাঠে ৪টি পর্যায়ে সকল ম্যাচ আয়জন করা হয়। প্রথম পর্যায়ে ঢাকায় ১৪টি ম্যাচ, দ্বিতীয় পর্যায়ে সিলেটে ৮টি ম্যাচ, তৃতীয় পর্যায়ে আবারও ঢাকায় ৬টি ম্যাচ এবং চতুর্থ পর্বে চট্টগ্রামে ১০টি ম্যাচ অনুষ্ঠিত হয়। প্লেঅফ এবং ফাইনাল খেলা ঢাকার শের-ই-বাংলা জাতীয় ক্রিকেট স্টেডিয়ামে অনুষ্ঠিত হয়।
  
  ফলাফল
  
  পয়েন্ট টেবিল
  
   শীর্ষ ৪ দল প্লেঅফ খেলার জন্য উত্তীর্ণ হবে
    কোয়ালিফাইয়ার ১-এর জন্য অগ্রসর
    ইলিমিনেটরের জন্য অগ্রসর
  
  লীগের অগ্রগতি
  
  লীগ পর্যায়
  
  লীগ পর্যায়ে সর্বমোট ৪২টি ম্যাচ খেলা হয়; যার মধ্যে ঢাকায় ২৪টি ম্যাচ, সিলেটে ৮টি ম্যাচ এবং চট্টগ্রামে ১০টি অনুষ্ঠিত হয়।
  
  পর্যায় ১ (ঢাকা)
  
  পর্যায় ২ (সিলেট)
  
  পর্যায় ৩ (ঢাকা)
  
  পর্যায় ৪ (চট্টগ্রাম)
  
  পর্যায় ৫ (ঢাকা)
  
  প্লে-অফ
  
  এলিমিনেটর
  
  কোয়ালিফায়ার
  কোয়ালিফায়ার ১ 
  
  কোয়ালিফায়ার ২
  
  ফাইনাল
  
  পরিসংখ্যান
  
  সর্বোচ্চ রান
  
  সর্বোচ্চ উইকেট
  
  দলীয় সর্বোচ্চ রান
  
  তথ্যসূত্র
  
  বহিঃসংযোগ
   ক্রিনইনফোতে সিরিজের পাতা 
  
  বিষয়শ্রেণী:২০১৯ বাংলাদেশ প্রিমিয়ার লীগ
  বিষয়শ্রেণী:বাংলাদেশের ঘরোয়া ক্রিকেট প্রতিযোগিতা
  বিষয়শ্রেণী:বাংলাদেশ প্রিমিয়ার লীগের মৌসুম
  বিষয়শ্রেণী:২০১৯-এ বাংলাদেশী ক্রিকেট
title: ২০১৯ বাংলাদেশ প্রিমিয়ার লীগ